《怀梦英大师》
宋代·赵逢

林峦影里有清贤，与我相知二十年。
书札爱工精玉筯，利名抛舍住金田。
吟容贾岛称诗匠，辞许刘灵作酒仙。
别后近闻栖华岳，乱云应得恣情眠。

作者简介：（?—975）妫州怀戎人，字常夫。后汉高祖乾祐中进士。授秘书郎、直史馆。后周时，历左拾遗、史馆修撰等职。宋初，拜中书舍人。累迁给事中。性刚直，有吏干，所至有声，然伤惨酷，又言多诋讦，故缙绅目之为“铁橛”。